Trelis/gawiki huggingface dataset:
Jamie Foxx. Aisteoir agus ceoltóir Meiriceánach is ea Jamie Foxx, a rugadh faoin ainm Eric Marlon Bishop in Terrell, Texas ar an 13 Nollaig, 1967. Ainmníodh Foxx don Gradam Grammy mar cheoltóir agus pianódóir, agus bhuaigh sé Gradam an Acadaimh sa chatagóir Aisteoir is Fearr sa bhliain 2004.
Mark Wilson (imreoir). Is imreoir sacair é Mark Wilson a rugadh i nGlaschú na hAlban ar 5 Meitheamh 1984. Imríonn sé faoi láthair le Ceiltigh Ghlaschú. D'imir sé le Dundee United roimhe sin.
Alan Thompson. Is iarimreoir sacair é Alan Thompson (22 Nollaig 1973 a rugadh é). Roimhe sin, d'imir sé le Ceiltigh Ghlaschú in Albain ó 2000 go 2007, le hAston Villa (1998–2000) agus Leeds United ón séasúr 2007-2008.
Kenny Miller. Is imreoir sacair é Kenny Miller (rugadh ar an 23 Nollaig 1979 é i nDún Éideann, Albain). Imríonn sé faoi láthair le Rangers F.C. D'imir sé le Wolverhampton Wanderers, Celtic F.C. agus Derby County roimhe sin. Is buaiteoir é.
Diarmuid O'Carroll. Is imreoir sacair Éireannach é Diarmuid O'Carroll a rugadh i gCill Áirne, Contae Chiarraí ar 16 Márta 1987. Imríonn sé faoi láthair le Cliftonville i dTuaisceart Éireann. D'imir sé roimhe sin le Ceiltigh Ghlaschú.
Darren O'Dea. Is imreoir sacair Éireannach é Darren O'Dea a rugadh i mBaile Átha Cliath ar 4 Feabhra 1987. Imríonn sé faoi láthair le Toronto F.C. ach d'imir sé le Ceiltigh Ghlaschú roimhe sin. Thóg Reading F.C. ar iasacht é linn 2009 ach, faraor, níor éirigh leis gabháil i bhfeidhm ar lucht bainistíochta an chlub sin. D'imir a mham ar fhoireann cispheile na hÉireann.
Maciej Żurawski. Is imreoir sacair é Maciej Stanisław Żurawski (12 Meán Fómhair, 1976) a rugadh i Poznań, an Pholainn. Thosaigh sé ag imirt le Lech Poznań sa bhliain 1997, agus lean sé ag imirt ann go dtí 1999 nuair a bhog sé go Wisła Kraków. Shínigh sé conradh trí bliana le Ceiltigh Ghlaschú in Iúil 2005. Imríonn sé faoi láthair le AEL Larissa sa Ghréig tar éis Celtic a fhágáil in Eanáir 2008. Thugadh lucht leanúna Celtic an leasainm "Magic" air. Ba chaptaen ar fhoireann náisiúnta na Polainne é le linn an chomórtais Euro 2008 ach gortaíodh é sa chéad chluiche in aghaidh na Gearmáine agus níor imir sé a thuilleadh.
Uisce beatha. Deoch is ea uisce beatha nó "fuisce" ("whiskey" as Béarla) a chumtar de bhraich. Déantar an bhraich as eorna a chur in uisce agus a shíolrú, agus ansin í a thriomú. Drioglann a thugtar ar an áras ina ndéantar an t-uisce beatha. Tá stair fhada ag an uisce beatha in Éirinn, agus cé gur mó aithne atá ar an deoch órga ó na drioglanna móra, déantar méid áirithe poitín fós, go háirithe i gceantair iargúlta agus shléibhe. 
Is in Éirinn agus in Albain a dhéantar cuid mhór den uisce beatha ar domhain. Cé gur mó an aithne atá ar "whisky" na hAlban, is in Éirinn a d'eascair déanamh an uisce beatha, nó "whiskey" mar a litrítear ann é. 
Is iad príomhlipéid uisce beatha na hÉireann ná Paddy, Powers, Jameson agus Bushmills, agus tá siad seo in úinéireacht Chomhlacht Stiléirí na hÉireann ("Irish Distillers"). I measc lipéad eile tá Tullamore Dew.
Is uisce beatha measctha atá i gcuid mhór den uisce beatha a dhíoltar go hidirnáisiúnta. Ciallaíonn sé seo gur meascán de uisce beatha braiche ("malt whiskey") agus uisce beatha gráin atá ann. Uisce beatha braiche an déantús is daoire, agus is de dhéantús drioglainne amháin i mbliain áirithe a thagann sé. Tá an-chuid lipéad uisce beatha braiche Albanach, ach níl ach cúpla ceann as Éirinn go dtí seo. D'fhéadfadh sé go mbaineann sé seo leis an ndleacht ard a bhíodh ar uisce beatha agus gur i bhfolach faoin tír a dheintí uisce beatha nó poitín go hiondúil in Éirinn, nuair a bhí an iliomad drioglann in Albain.
Déantar uisce beatha i go leor tíortha eile freisin, mar shampla Ceanada agus Kentucky na Stát Aontaithe (uisce beatha Bourbon).
Jan Vennegoor of Hesselink. Is iarimreoir sacair Ollannach é Jan Vennegoor of Hesselink, a rugadh ar 7 Samhain 1978. D'imir sé faoi láthair le Rapid Wien san Ostair. D'imir sé roimhe sin le Celtic Football Club.
Sliabh Etna. Bolcán gníomhach atá suite in oirthear na Sicile, san Iodáil é Sliabh Etna (Iodáilis: Mongibello; Sean-Ghréigis: Αἴτνη [Aítnē]). Is é an bolcán gníomhach is mó san Eoraip (3,357 m in airde), agus mar thoradh ceann de na bolcáin is contúirtí. Ar an taobh eile de, tá na mílte daoine ina gcónaí sa cheantar máguaird, mar gheall ar an ithir bholcánach atá an-torthúil.
Bhí an brúchtadh is déanaí ann sa bhliain 2021.
Callainn. Is ceann de mhórbhailte Chontae Chill Chainnigh í Callainn, atá suite deich míle ó dheas ó chathair Chill Chainnigh i bPoblacht na hÉireann ar an mbóthar N76, ar an teorainn idir Chill Chainnigh agus Tiobraid Árann Theas. Ba ansin a rugadh cúpla duine mór le rá, ar nós Éamann Iognáid Rís, bunaitheoir na mBráithre Críostaí agus James Hoban, dearthóir an Tí Bháin i Washington D.C.
B'fhéidir gurbh é Amhlaoibh Ó Súilleabháin (1780-1838), múinteoir agus mangaire línéadaigh, an t-áitritheoir ba chlúití. Scríobh sé dialann as Gaeilge sna blianta 1827-35 ina bhfuil cur síos cruinn ar shaol an bhaile i nGaeilge na háite, agus an teanga á lagú san áit ag an am. Bhaist sé "Callainn an Chlampair" ar an mbaile. Bhí Callainn ar ceann de na bailte ba bhoichte in Éirinn ag an am, agus míchlú ar an mbaile dá dheasca sin. Tá dialann Amhlaoibh ar ceann de na mionchuntais is fearr a scríobhadh ar shaol na linne, go háirithe ar an gcúis is gurb í an tsúil dhúchasach a chaitear air.
1644. Eachtraí.
 
Básanna.
Timpeall na bliana seo –
1647. Bhí an bhliain 1647 (MDCXLVII) coitianta ag tosú ar Dé Máirt an Fhéilire Ghréagóra.
1649. Eachtraí.
Éire: arm Chromail in Éirinn
Derek Riordan. Is imreoir sacair é Derek Riordan a rugadh i nDún Éideann na hAlban ar 16 Eanáir 1983. Imríonn sé le Hibernians faoi láthair, an club a thacaigh sé le linn a óige. D'imir sé le Ceiltigh Ghlaschú ón bhliain 2006 go 2008.
David Marshall. Is imreoir sacair Albanach é David Marshall a rugadh i nGlaschú na hAlban. Imríonn sé faoi láthair le Hibernians i nDún Éideann i bpríomhroinn na hAlban. D'imir sé cheana le Ceiltigh Ghlaschú ó 2002 go 2007 agus ina dhiaidh sin le Norwich City (2007 - 2009), Cardiff City (2009 - 2016), Hull City (2016 - 2019), Wigan Athletic (2019 - 2020), Derby County (2020 - 2022) agus Queens Park Rangers (2022), roimh a bhogadh go Hibernians i 2022. D'imir sé le foireann idirnáisiúnta na hAlban ó 2004 go 2021.
Shaun Maloney. Is imreoir sacair é Shaun Maloney a rugadh i Mirri na Malaeisia ar 24 Eanáir 1984. Imríonn sé faoi láthair le Ceiltigh Ghlaschú. D'imir sé le hAston Villa i mBirmingham, Sasana, roimhe sin (tar éis Ceiltigh Ghlaschú a fhágáil in Eanáir 2007). Bhuaigh sé an duais don imreoir ab fhearr agus an t-imreoir óg ab fhearr le linn an tséasúir 2005-06. Imríonn sé le foireann idirnáisiúnta na hAlban chomh maith.
Craig Beattie. Is imreoir sacair Albanach é Craig Beattie a rugadh i nGlaschú na hAlban ar 16 Eanáir 1984. D'imir sé le Swansea City, agus roimhe sin le West Bromwich Albion F.C.. Roimh 2007, bhí sé ag imirt le Ceiltigh Ghlaschú, tar éis imirt le foireann na n-óg. Ón mbliain 2016 i leith imríonn sé le Edinburgh City. Buaiteoir atá ann.
Stephen McManus. Is cóitseálaí agus iarimreoir sacair Albanach é Stephen McManus a rugadh i Lannraig na hAlban ar 10 Meán Fómhair 1982. Tháinig sé in inmhe an spóirt in acadamh na hóige Cheiltigh Ghlaschú. Cúlaí láir ab ea é. D'imir sé le Middlesborough ina dhiaidh sin. Nuair a d'imir sé leis na Ceiltigh bhíodh sé mar chaptaen na foirne. D'éirigh sé as an imirt agus thosaigh sé ag cóitseáil an fhoireann faoi bhun 18 do na Ceiltigh sa bhliain 2017. Sna blianta 2006–2010 d'imir sé d'foireann náisiúnta na hAlban.
Ryan Conroy. Is imreoir sacair Albanach é Ryan Conroy a rugadh i nGlaschú na hAlban. Imríonn sé faoi láthair le Ceiltigh Ghlaschú.
James O'Brien (peileadóir). Is imreoir sacair Albanach é James O'Brien a rugadh i nGlaschú na hAlban. Imríonn sé faoi láthair le Barnsley F.C. D'imir sé cheana le Ceiltigh Ghlaschú.
Rocco Quinn. Is imreoir sacair Albanach é Rocco Quinn a rugadh i Hamaltan na hAlban ar 7 Meán Fómhair 1986. Imríonn sé faoi láthair le Queen of the South. D'imir sé cheana le Ceiltigh Ghlaschú agus Hamiltan.
John Kennedy (peileadóir). Ba imreoir sacair Albanach é John Kennedy a rugadh i nGlaschú na hAlban. D'imir sé le Ceiltigh Ghlaschú ón bhliain 1999 go 2009.
Michael McGlinchey. Is imreoir sacair é Michael McGlinchey a rugadh i Wellington na Nua-Shéalainne. 
Imríonn sé leis an bhfoireann Astrálach Central Coast Mariners. D'imir sé cheana le Ceiltigh Ghlaschú. Bhíodh sé ag imirt d'fhoireann náisiúnta na hAlban ach d'iompaigh sé go dtí an Nua-Shéalainn.
Scott Cuthbert. Is imreoir sacair Albanach é Scott Cuthbert a rugadh in Alexandria na hAlban ar 15 Meitheamh 1987. Imríonn sé faoi láthair le Swindon Town, d'imir sé cheana le Ceiltigh Ghlaschú.
Nicky Riley. Is imreoir sacair Albanach é Nicky Riley a rugadh i nGlaschú na hAlban. Imríonn sé faoi láthair le Ceiltigh Ghlaschú.
Simon Ferry. Is imreoir sacair Albanach é Simon Ferry a rugadh i nDùn Dèagh na hAlban in Eanáir 1988. Imríonn sé faoi láthair le Swindon Town, d'imir sé cheana le Ceiltigh Ghlaschú.
Michael McGovern.  
Is imreoir sacair Éireannach Tuaisceartach é Michael McGovern a rugadh in Inis Ceithleann sa Ríocht Aontaithe ar an 12 Iúil 1984. D'imir sé le Ross County agus le foirne eile. Imríonn sé faoi láthair le Norwich City agus ar Fhoireann Sacair Náisiúnta Thuaisceart Éireann.
Shunsuke Nakamura. Is imreoir sacair Seapáineach é Shunsuke Nakamura a rugadh i nGlaschú na hAlban. D'imir sé le Ceiltigh Ghlaschú ó 2005 go 2009. D'imir sé le Yokohama Marinos agus Reggina roimhe sin.
Evander Sno. Is imreoir sacair Dúitseach é Evander Sno a rugadh i nDordrecht na hÍsiltíre ar 9 Aibreán 1987. Imríonn sé faoi láthair le AFC Ajax. D'imir sé le Ceiltigh Ghlaschú agus Feyenoord roimhe sin. Tugadh an t-ainm "Evander" air in ómós don dornálaí Evander Holyfield.
Thomas Gravesen. Ba imreoir sacair Danmhargach é Thomas Gravesen a rugadh i Vejle, an Danmhairg ar 11 Márta 1976. D'imríonn sé le Ceiltigh Ghlaschú go dtí 2009, bliain a ndeachaigh sé ar scor. D'imir sé roimhe sin le Real Madrid, Everton, Hamburger SV agus Vejle. Tá sé ag maireachtáil as a chuid infheistíochta faoi láthair agus cónaí air in Las Vegas, Nevada.
Jiří Jarošík. Is imreoir sacair Seiceach é Jiří Jarošík a rugadh in Usti Nad Labem i bPoblacht na Seice ar 27 Deireadh Fómhair 1977. Imríonn sé faoi láthair le Ceiltigh Ghlaschú. D'imir sé roimhe sin le Chelsea FC, CSKA Moscú agus Sparta Prág.
Séamas Ó hArgadáin.  
Dlíodóir, leabharlannaí, bailitheoir ceoil agus staraí Éireannach ab ea Séamas Ó hArgadáin nó James Hardiman"; ("t. 1782- 13 Samhain 1855). In 1820 foilsíodh, ar a chostas féin, a mhórshaothar, 'Stair Chathair agus Chontae na Gaillimhe'. 
Saol.
Rugadh an tArgadánach timpeall na bliana 1782 i gContae Mhaigh Eo, áit a raibh eastát beag ag a athair is cosúil. Ní heol cár cuireadh oideachas air. Bhí aistrithe go Gaillimh ag an teaghlach agus siopa ag an athair ann. 
Sa bhliain 1811, chuaigh sé ag obair i gCaisleán Átha Cliath mar fhochoimisinéir in Oifig na dTaifead Poiblí. 19 bliain a chaith sé ann (1811-1830).
Fuair an tArgadánach oiliúint an dlíodóra. Cháiligh sé mar aturnae sa bhliain 1815 agus b'fhéidir níos mó ná 30 bliain air ag an am. 
Ba í an leabhar "Stair Chathair agus Chontae na Gaillimhe", a fhoilsigh an Argadánach sa bhliain 1820, ba mhó a thuill clú don Argadánach. Tá an leabhar ar fáil anseo ar an Idirlíon. Chruasaigh sé go leor seanchais eile, mar shampla, ‘"A Collection of Lyrical Compositions consisting of Songs, Jacobite Relics, etc., in the Irish Language; By the most celebrated Bards of the Province of Munster during the Eighteenth Century"’. 
Nuair a cuireadh deireadh le hOifig na dTaifead Poiblí in 1830 d’aistrigh Hardiman go Gaillimh. Ceapadh sé ina dhlíodóir oifigiúil ag Coimisinéirí na Gaillimhe. 
Bhí sé ar dhuine de bhunaitheoirí an Irish Archaeological Society in 1840 agus an Chumainn Cheiltigh in 1846. 
Sa bhliain 1845, bunaíodh Coláiste na Banríona i gCathair na Gaillimhe - inniu, Ollscoil na Gaillimhe. Tairgeadh ollúnacht na Gaeilge dó nuair a bhí Coláiste na Banríona á bhunú i nGaillimh ach níor ghlac sé léi. Ina ionad sin ceapadh é ina leabharlannaí sa Choláiste
Bhí sé ina bhall gníomhach d'Acadamh Ríoga na hÉireann, agus rinne sé cion fir ag cur cheol traidisiúnta na hÉireann i míotar agus i dtaisce le haghaidh na nglúnta a tháinig ina dhiaidh. 
"Leabharlann Uí Argadáin" atá ar an leabharlann inniu féin, i ndilchuimhne ar an Argadánach.
Róisín Ní Shoirtéil. Is polaiteoir Éireannach agus Teachta Dála í Róisín Ní Shoirtéil (Béarla: "Róisín Shortall"; 25 Aibreán, 1954 a rugadh í). Tá sí ina ball de na Daonlathaigh Shóisialta agus ina comhcheannaire in éineacht le Catherine Murphygo dtí Feabhra 2023 nuair a d'éirigh siad araon as an ról sin. Bhíodh sí ina ball de Pháirtí an Lucht Oibre go dtí 2012 nuair a d'éirigh sí as an bpáirtí siúd. Is é Baile Átha Cliath Thuaidh Thiar a dáilcheantar.
Rugadh i nDroim Conrach, Baile Átha Cliath í. Is iníon í le iar-chomhairleoir de chuid Fhianna Fáil a throid i gCogadh na gCarad. 
Toghadh í don Dáil don chéad uair sa bhliain 1992 mar bhall den Lucht Oibre. Bhí sí ina teachtaire Dála neamhspleách ó 2012 go dtí 2015 nuair a bhunaigh sí Páirtí na nDaonlathaithe Sóisialta. Sheas sí san Olltoghchán 2016 agus toghadh í le 28.5% de na vótaí céad rogha. Is í an teachta dála mná le seirbhís is faide i stair an stáit.
An Lathaigh. An Lathaigh (nó "Laghey" i mBéarla), sráidbhaile i dTír Chonaill. Tá sé suite timpeall 10 míle ó Bhaile Dhún na nGall agus 15 míle ó Bhéal Átha Seanaidh.
Arthur Miller. Údar agus drámadóir Meiriceánach ba ea Arthur Asher Miller (17 Deireadh Fómhair, 1915 – 10 Feabhra, 2005). Fathach de chuid litríocht agus saol intleachtúil na Stát Aontaithe, gníomhach níos mó ná seasca bliain, agus ar na drámadóirí is fearr dár tháinig as an tír sin riamh. Samplaí de na drámaí cáiliúla a scríobh sé iad "The Crucible", "A View from the Bridge", "All My Sons" agus "Death of a Salesman". Bronnadh a lán duaiseanna ar Miller i rith a shaoil, mar shampla an Duais Pulitzer sa Litríocht.
Saol.
Saolaíodh Arthur Miller i Harlem, i gCathair Nua-Eabhrac ar 17 Deireadh Fómhair 1915. Bhí sé ar an dara mac dár rugadh d'Isidore agus Augusta Miller, ar Ghiúdaigh de bhunadh na Polainne iad. Teaghlach meánaicme a bhí iontu. Ba gúnadóir é athair Miller agus bhí an gnó teaghlaigh sin thíos go mór leis an Spealadh Mór a tharla sa bhliain 1929. Bhog an teaghlach go háit chónaithe a bhí ní ba shaoire i mBrooklyn an bhliain sin. Aithnítear i gcoitinne go raibh tionchar mór ag an gcruachás sin ar scríbhneoireacht Miller ina dhiaidh sin. Ní raibh a ndóthain airgid ag muintir Miller chun an fear óg a chur chun na hollscoile, rud a chiallaigh go raibh air gnáthphost a fháil tar éis dó an mheánscoil a chríochnú sa bhliain 1932. Chaith sé dhá bhliain ag sclábhaíocht i bpostanna suaracha sular éirigh leis scoláireacht a bhaint amach le haghaidh Ollscoil Michigan sa bhliain 1934, áit a ndearna sé staidéar ar iriseoireacht, chomh maith le bheith ina eagarthóir oíche ar nuachtán na mac léinn san ollscoil. Chaith sé tréimhse ag staidéar an Bhéarla chomh maith, cúrsa inar dhírigh sé ar dhrámaíocht faoi Kenneth Rowe. 
Chuir Miller suim ar leith i ndrámaí Ibsen le linn na tréimhse seo agus bhí tionchar ollmhór ag an drámadóir Ioruach sin ar a chuid scríbhneoireacht ón am sin i leith. Scríobh sé dhá dhráma i rith na tréimhse sin, mar atá, "No Villian" agus "Honors at Dawn".
Mná.
Phós Miller trí huaire. Ba í Mary Slattery an chéad bhean chéile aige. Phós siad sa bhliain 1940 agus fuair siad colscaradh sa bhliain 1956. 
Bhí clú ar Miller freisin mar gheall ar é a bheith pósta leis an aisteoir clúiteach Marilyn Monroe idir 1956 agus 1961. 
Bhuail sé leis an tríú bean chéile aige, an grianghrafadóir Inge Morath, ar sheit an scannáin "The Misfits". Phós siad sa bhliain 1962, tar éis dó colscaradh a fháil ó Monroe. Mhair an pósadh sin go dtí go bhfuair Inge bás sa bhliain 2002.
Bás.
Cailleadh é i mí Feabhra 2005, 89 bliain d'aois i Rockford, Connecticut, nuair a theip ar a chroí.
Harlem. Is comharsanacht é Harlem atá suite i mbuirg Manhattan, Cathair Nua-Eabhrac, Stáit Aontaithe Mheiriceá. Tagann an t-ainm ón lonnaíocht Dúitseach a bhí ann, faoin ainm "Nieuw Haarlem" (Nua-Haarlem) ó 1658 amach. Tá an réigiúin aithnidúil mar áit lárnach i gcultúr agus i ngnó na ndaoine gorma.
Droim Conrach. Is bruachbhaile i mBaile Átha Cliath é Droim Conrach atá suite ar thaobh thuaidh den cathrach. Téann dhá abhainn tríd an bhaile - an Tulcha agus an Chanáil Ríoga.
Oideachas.
Tá ceithre bunscoileanna agus trí meánscoileanna lonnaithe sa cheantar. Tá trí ollscoil lonnaithe i nDroim Conrach - Coláiste na Naomh Uile, Institiúid Oideachais Mater Dei agus Campas DCU Coláiste Phádraig.
Spórt.
Is i nDroim Conrach atá Páirc an Chrócaigh, ceanncheathrú Chumann Lúthchleas Gael lonnaithe. Is ann a imrítear na cluichí móra gach bliain i bpeil Ghaelach agus iomáint. Chomh maith le sin, imríonn an club sacair Shelbourne F.C. a gcluichí sa bhaile freisin, i bPáirc Tolca.
Hunter S. Thompson. B'údar agus iriseoir Meiriceánach é Hunter Stockton Thompson (18 Iúil 1937 – 20 Feabhra 2005). Deirtear gurb é Thompson an duine a chruthaigh iriseoireacht gonzo, stíl nua nach ndéanann idirdhéalú idir an t-údar agus an ábhar, ficsean agus neamhfhicsean. Scríobh Hunter an leabhar "Fear and Loathing in Las Vegas" sa bhliain 1971 agus rinneadh scannán as le Terry Gilliam sa bhliain 1998. Scríobh Thompson go rialta don irisleabhar úd "Rolling Stone".
Johnny Carson. Aisteoir, scríbhneoir agus fuirseoir Meiriceánach ab ea John William "Johnny" Carson (23 Deireadh Fómhair, 1925 – 23 Eanáir, 2005). Bhain sé cáil amach sna Stáit Aontaithe agus ar fud an domhain ina láithreoir teilifíse ar "The Tonight Show Starring Johnny Carson" ó 1962 go dtí 22 Bealtaine 1992, nuair a tháinig fuirseoir Jay Leno isteach ina áit.
Bainne. Is leacht cothaitheach é bainne a thagann ó fhaireoga mamacha na mamach baineann. Is ón bhó a fhaightear an chuid is mó den bhainne atá á dhíol in Éirinn. Is féidir bainne a fháil ó na hainmhithe seo a leanas freisin:
Rinn na Spáinneach. Is baile beag i gContae an Chláir í Rinn na Spáinneach, agus í suite ar chósta thiar an Chláir. Tagann méadú ar an daonra sa samhradh de bharr na turasóireachta. Fuair an áit an t-ainm as an longbhriseadh sa bhliain 1588, nuair a caitheadh roinnt long de chuid na hArmáide Spáinní i dtír anseo. Rugadh Pádraig Ó hIrighile, duine d'iar-Uachtaráin Phoblacht na hÉireann, san áit.
Dúlainn. Is baile beag in iarthuaisceart Chontae an Chláir é Dúlainn. Tá sé suite ar an gcósta. Tá aithne ar an mbaile mar gheall ar an gceol traidisiúnta a sheinntear sna tithe tábhairne ann. Ceantar Gaeltachta a bhí ann sa chéad leath den fhichiú haois.
Baile an tSratha. Sráidbhaile is ea Baile an tSratha ("Ballintra" as mBéarla) i dTír Chonaill. Tá sé suite timpeall 15 míle ó Bhaile Dhún na nGall agus 10 míle ó Bhéal Átha Seanaidh. Sa bhliain 2016, bhí 191 duine ina gcónaí sa bhaile.
Oireachtas na Gaeilge. Féile chultúrtha is ea an tOireachtas. Is é an aidhm atá leis an Oireachtas ná ealaíona dúchasacha na hÉireann a chur chun cinn agus a cheiliúradh trí mheán na Gaeilge—idir amhránaíocht, ceol, rince, scéalaíocht agus drámaíocht.
Eagraíonn Oireachtas na Gaeilge raon leathan imeachtaí i rith na bliana, go háirithe Oireachtas na Samhna, ar siúl thart faoi Oíche Shamhna. Tugtar aire do gach aon ealaín thraidisiúnta ag na féilte. Tá i bhfad níos mó imeachtaí agus pléaráca eile ar siúl ag an fhéile na laethanta seo m.s. ceolchoirmeacha, drámaí, oíche ghrinn le GaelGÁIRÍ, seolta dlúthdhioscaí, cláracha teilifís agus raidió á chraoladh beo agus Club na Féile—oíche atá go hiomlán craiceáilte. Tá an taobh sóisialta den fhéile tábhachtach fosta—ag bualadh le daoine ó gach áit in Éirinn agus thar lear.
Na comórtais.
Tá na comórtais lárnach don fhéile, mar a bhí siad ón am a bunaíodh é. D’fhéadfá a rá go gurbh é comórtas Chorn Uí Riada mar ‘Chorn an Domhain’ fa choinne amhránaíochta traidisiúnta an tSean-Nóis agus mar buaicphointe na seachtaine. 
Eagraítear sraith comórtas gach bliain do scríbhneoirí óga agus do scríbhneoirí fásta, faoin teideal "Comórtais Liteartha an Oireachtais", chun cuidiú le litríocht chomhaimseartha a chur ar fáil do phobal na Gaeilge. Tugann Gradaim Chumarsáide an Oireachtais aitheantas do dhaoine atá ag saothrú sna meáin Ghaeilge a bhaineann ardchaighdeán amach i réimsí éagsúla oibre. 
Bhí páirt lárnach ag an Oireachtas in athbheochan damhsa sean nós fosta. Anois is iad na comórtais sin—no Steip mar a bhearr siad orthu—mar bhuaicphointe eile na féile.
Stair.
Cuireadh tús le féile aon lae i 1897, ceithre bliana tar éis bhunú an Chonartha sa bhliain 1893. Reáchtáladh an chéad Oireachtas ar an Luan, 17 Bealtaine 1897, agus é ar siúl i Seomra Cruinn an Rotunda i mBaile Átha Cliath. Is cúis iontais gur fhreastail os cionn 1,000 duine ar an bhféile leathlae sin. Cuireadh ar siúl naoi gcomórtas san fhilíocht, sa phrós, san amhránaíocht, sa scéalaíocht agus sa rannaireacht. Scríobh agus chum Annie W. Patterson an slógamhrán ‘Go mairidh ar nGaedhlig slán’ don ócáid agus chuir Dermot Foley focail leis.. Chum an chéad Uachtarán Chonradh na Gaeilge, Dubhghlas de hÍde, dán chomh maith,
Tháinig meath ar an Oireachtas ag tús na 1920idí. Tar éis Oireachtas na bliana 1923 ní raibh ceann eile go dtí 1939 nuair a bhí aththosú air i mBaile Átha Cliath. D'fhan sé sa phríomhchathair le linn na 1940idí, 1950idí agus 1960idí. 
Cuireadh brú a chur ar Chonradh na Gaeilge é a bhogadh amach as an nGalltacht agus reáchtáladh Oireachtas na nGael i Ros Muc i 1970, i dTír An Fhia i 1971, i gCorca Dhuibhne i 1972 agus i gCill Chiarán i 1973. D'éirigh leis an bhfeachtas agus reáchtáladh Oireachtas na Gaeilge 1974 i gCois Fharraige (Conamara). Ó shin ar aghaidh bíonn an tOireachtas ag bogadh suímh ó bhliain go bliain agus é ag dul ó neart go neart.
Suímh an Oireachtais.
Ní raibh an tOireachtas ar siúl 1924 go 1938
Lusca. "Baineann an t-alt seo leis an sráidbhaile i mBaile Átha Cliath. Má tá spéis agat sa seomra faoi thalamh, féach Uaimh (foirgneamh)."
Sráidbhaile i dtuaisceart Átha Cliath is ea Lusca. Tá sé suite 23km ó lár Bhaile Átha Cliath. Is cuid de Chontae Fhine Gall é freisin. Dar le daonáireamh 2016, bhí 7,786 duine ina gcónaí ann.
Cosúil le sráidbhailte eile timpeall Bhaile Átha Cliath, tá daonra Lusca ag fás agus brú ag teacht air de dheasca praghsanna tithíochta sa chathair.
Tá Ionad Oidhreachta faoi stiúir Oifig na nOibreacha Poiblí lonnaithe sa tsráidbhaile. Tá túr cruinn ón 9ú haois, cloigtheach meánaoiseach agus seanséipéal ón 19ú haois ann. Sa chloigtheach tá taispeántas faoi sheipéil na meánaoise i dtuaisceart Chontae Átha Cliath. Tá samhail-uaigh Sir Christopher Barnwell agus a mhná chéile Marion Sharl ansin freisin.
Per Borten. Polaiteoir Ioruach ab ea Per Borten (3 Aibreán, 1913 – 20 Eanáir, 2005). Bhí Borten ina cheannaire ar an bPáirtí Lárnach sa tír, agus ina phríomh-aire idir 1965 agus 1971. 
Tháinig Trygve Bratteli i gcomharbas air sa bhliain 1971.
Tommy Tiernan. Fuirseoir, aisteoir is scríbhneoir Éireannach é Tommy Tiernan (Gaeilge: "Tomás Mac Tiarnáin"), a rugadh san Uaimh, Contae na Mí sa bhliain 1970. Fuair sé a chuid oideachais i Clongowes Woods College, sa ranga céanna leis an láithreoir Éireannach Hector Ó hEochagáin. Chaith sé tamaill ag freastal ar St. Patrick's Classical School san Uaimh, coláiste ina raibh beirt duaiseoirí an Perrier Comedy Award sna 1990í, Dylan Moran an ceann eile. 
Ina chuid fuirseoireacht, tá a lán ag Tiernan le rá faoin Eaglais Chaitliceach in Éirinn, agus an tionchar atá aige ar chultúr na tíre. Ba mhaith a bheith ag breathnú ar an tsaol go ginearálta, agus ag magadh faoin nádúr daonna. Insíonn sé scéalta beaga atá lán le coiméide, i bhfocail agus in aicsean. 
Tá seónna déanta ag Tiernan ar fud na tíre, agus ar fud an domhain freisin, mar shampla an Edinburgh Fringe Festival, Just for Laughs Montreal Comedy Festival, New York Comedy Festival agus an Féile "Cat Laughs" ar ais in Éirinn. Bhain sé amach an gradam "So You Think you're Funny", a bhí ag Channel 4 sa Sasana sa bhliain 1996. Sa bhliain 1998, bhuaigh sé an Perrier Comedy Award ag an Edinburgh Festival sa bhliain seo. Maidir le hobair teilifíse, chuir sé i láthair an tsagart "Father Kevin" in eipeasóid amháin den sraith rathúil "Father Ted". Cuireann sé "The Tommy Tiernan Show" ar "RTÉ a hAon" i láthair.